Sveučilišna klinika Vuk Vrhovac

Sveučilišna klinika Vuk Vrhovac neprofitna je zdravstvena ustanova u Zagrebu koja integrira skrb o šećernoj bolesti i drugim endokrinim i metaboličkim bolestima. Klinika je hrvatski državni referentni centar za šećernu bolest, referentni centar za dijabetes u trudnoći i suradna ustanova Svjetske zdravstvene organizacije. Sadašnji institut osnovan je 1927. godine kao prva specijalizirana ustanova za zaštitu zdravlja dijabetičkih bolesnika u Europi. Postupno se rad širi s područja dijabetesa i na susjedna područja endokrinologije i bolesti metabolizma. Od najvećeg značenja bio je dovršetak izgradnje nove (sadašnje) zgrade 1987. godine u Dugom Dolu 4A u Zagrebu, sredstvima Zaklade dijabetičkih bolesnika. Povijest 1927. Početak rada prve specijalizirane ustanove za bavljenje šećernom bolešću 1935. Započela je proizvodnja inzulina u sklopu Škole narodnog zdravlja i Centralnog higijenskog zavoda 1940. Osnovano je prvo Savjetovalište za dijabetes u gradu Zagrebu i ovom dijelu Europe koje se kasnije razvija u Centar za dijabetes 1947. Centar za dijabetes sjedinjuje tadašnje Savjetovalište za dijabetes i Odjel za endokrinologiju Kliničke bolnice na Rebru 1951. Centar za dijabetes se priključuje Klinici za unutarnje bolesti pri Kliničkoj bolnici "Merkur" (tada "O. Novosel") Od 1955. do 1965. godine Centar za dijabetes djeluje u prostorijama Traumatološke bolnice u Draškovićevoj 1970. Centar se odvaja od Klinike i mijenja ime u Zavod za dijabetes "Vuk Vrhovac" 1970. Zavod počinje voditi republički registar za oboljele od šećerne bolesti 1971. Zavod dobiva status znanstvene ustanove te biva upisan u Registar znanstvenih ustanova Republike Hrvatske Od 1972. godine zajedno s Udrugom za dijabetes, zavod izdaje znanstveno-medicinski časopis "Diabetologia Croatica" Od 1974. do 1977. godine traje izgradnja prve zgrade Zavoda u koju se smiješta glavnina Zavoda. 1978. Organiziran je 14. EASD kongres u Zagrebu (Europska udruga za studij dijabetesa) 1980. Zavod postaje suradna ustanova Svjetske zdravstvene organizacije za razvoj odgovarajuće tehnologije kontrole šećerne bolesti 1982. Započinje raditi centar za ispitivanje i liječenje neplodnosti u muškarca (prvi u državi) 1985. Godine polaže se temeljac druge zgrade Zavoda 1987. Otvorena je sadašnja zgrada Zavoda 1988. Zavod je suosnivač deklaracije St. Vincent u Italiji o šećernoj bolesti 1991. "Hrvatski model" zaštite bolesnika od šećerne bolesti službeno je prihvatila Svjetska zdravstvena organizacija kao jedinstven model u Europi 1993. Klinika postaje Suradnom ustanovom za CINDI Arhivirana inačica izvorne stranice od 16. lipnja 2023. (Wayback Machine) (Countrywide Integrated Noncommunicable Diseases Intervention Programme) u Hrvatskoj 1993. Klinika je član Europske skupine stručnjaka za usaglašeno mišljenje dijagnostike i liječenja inzulin-ovisne šećerne bolesti (IDDM) 1997. Klinika postaje Lions centar za unapređenje kvalitete života osoba sa šećernom bolešću 2004. Klinika dobiva certifikat kvalitete ISO 9001:2000 2010. Uz razlog financijske uštede, Klinika se pripaja KB Merkur Aktivnost U okviru svoje djelatnosti Sveučilišna klinika Vuk Vrhovac nudi cjelokupnu medicinsku skrb osobama sa šećernom bolesti, endokrinološkim i metaboličkim bolestima. Osnovna djelatnost klinike je liječenje šećerne bolesti. U sklopu klinike obavlja se i cjelokupna dijagnostika i liječenje kroničnih komplikacija šećerne bolesti uključujući krvožilne, oftalmološke i neurološke komplikacije, a obavljaju je specijalisti kardiolozi, neurolozi i oftalmolozi educirani za rad s osobama oboljelim od šećerne bolesti. U sklopu endokrinološke ambulante obavlja se i UZV te citološka punkcija štitne žlijezde. Kliniku čine Zavod za šećernu bolest, Poliklinika, Dnevna bolnica i Poliklinika za kronične komplikacije. Razvoj i međunarodna prepoznatljivost od 1960. godine Glavni strateg razvoja dijabetologije u Jugoslaviji i Hrvatskoj dr. Zdenko Škrabalo preuzima vođenje Instituta 1960. godine. Pod njegovim vodstvom klinika se proširuje: Godine 1979. Institut Vuk Vrhovac postaje Centar za distribuciju informacija o dijabetesu za zemlje u razvoju i počinje izdavati "Bulletin: Delivery of Health Care for Diabetics in Developing Countries". Časopis se tiska u 1500 primjeraka i distribuira u stotinjak zemalja. Iste je godine u Dubrovniku održan prvi simpozij o zdravstvenoj zaštiti dijabetičkih bolesnika u zemljama u razvoju. Zavod sudjeluje i u organizaciji druga dva održana simpozija, 1982. u Opatiji i 1985. u Córdobi. Godine 1980., pod pokroviteljstvom WHO-a i u suradnji s Maltom i Belgijom, započinje Nacionalni program za šećernu bolest na Malti, u kojem Zavod ima ključnu ulogu. Iste godine Zavod inicira stvaranje mreže edukacijskih centara u Europi. U okviru Međunarodne dijabetičke federacije (IDF) stvoreno je 12 takvih centara koji mladim stručnjacima iz zemalja u razvoju pruža mogućnost usavršavanja. Zavod također organizira poslijediplomske studije iz dijabetologije na engleskom jeziku. Godine 1981. Zavod postaje suradna organizacija WHO-a za razvoj odgovarajuće tehnologije za kontrolu šećerne bolesti. Stručnjaci zavoda borave u inozemstvu kao savjetnici WHO-a za razvijanje dijabetološke skrbi i sudjeluju u poslijediplomskoj edukaciji u zemljama poput Bangladeša, Brazila, Cipra, Egipta, Indije, Kine, Libije, Sirije, Venezuele. Godine 1983., u suradnji sa WHO-om i IDF-om, Zavod organizira prvi seminar o laboratorijskoj tehnologiji za dijabetes. Laboratorijske metode prilagođene su klimatskim, socijalnim i materijalnim prilikama u pojedinim zemljama. Zavod koordinira i projekt "Antidijabetički lijekovi biljnog porijekla", na kojem surađuje s ustanovama u Pakistanu, Indiji, Bangladešu i Peruu. Od 1984. pod pokroviteljstvom WHO-a redovito se održavaju tzv. Brijunski kolokviji za razvoj resursa i rukovođenja u zdravstvu. "Vuk Vrhovac" aktivno sudjeluje u tim kolokvijima i priprema projekt "Razvoj rukovođenja na području zaštite od šećerne bolesti kao model za zaštitu od kroničnih bolesti". Od 1972. godine redovito izlazi dvojezični stručni časopis "Diabetologia Croatica", u nakladi od 750 primjeraka, čiji je pokretač i urednik prof. Škrabalo. Časopis objavljuje stručne radove autora, recenzije novih stručnih izdanja i informacije o svjetskim događanjima u vezi razvoja dijabetologije. Godine 1988. Zavod je suosnivač St. Vincent Europske deklaracije o šećernoj bolesti. Deklaracija je predstavila popis ciljeva za zdravstvenu zaštitu osoba s dijabetesom i bila je objavljena kao rezultat međunarodne konferencije održane u St. Vincentu u Italiji. Godine 1990. posebno izdanje Bulletina u cjelini je posvećeno unapređivanju liječenja dijabetesa među palestinskim izbjeglicama. Nositelj programa bio je UNRWA, a projekt je razvijen u suradnji sa Zavodom Vuk Vrhovac. Radni materijali objavljeni u Bulletinu poslužili su kao ‘čitanka’ na simpoziju o dijabetesu koji je pod pokroviteljstvom WHO-a, održan u listopadu 1990. godine u Zagrebu. Istraživanja i snimanje stanja obavljeni su u Jordanu, Siriji, Libanonu, Gazi i na području Zapadne obale. Akademik Škrabalo i djelatinici Zavoda objavljuju izvještaj o svoje tri posjete navedenim područjima i razvijaju strategije i primjenu UNRWA programa. Hrvatski model zdravstvene zaštite osoba sa šećernom bolešću Model pod tim nazivom razvija se od 1960-ih godina, a službeno ime kao projekt pri Ministarstvu znanosti (2007. – 2011.), pod vodstvom dr. Željka Metelka, ravnatelja zavoda od 1992. do 2010. Model se sastoji od izgradnje trodimenzionalne mreže ustanova za zdravstvenu zaštitu bolesnika od šećerne bolesti Više slojeva omogućuje regionalno i ambulantno-kliničko povezivanje pacijenata i zdravstvenih ustanova, trajno usavršavanje i komunikacija među stručnjacima, kao i obrazovanje populacije. Pretpostavka i cilj programa je da se ranom dijagnostikom, zdravstvenom brigom i samopomoći, spriječe komplikacije koje, usred neliječenja bolesti dovode kod ‘zapuštenih’ pacijenata do teških i invalidnih stanja. Funkcijski povezana mreža zdravstvenih ustanova koja obuhvaća Kliniku Vuk Vrhovac kao nacionalni referentni centar za šećernu bolest, 4 područna centra u Zagrebu, Osijeku, Splitu i Rijeci, 23 županijska centra za dijabetes, 15 savjetovališta za dijabetes, te liječnike i ambulante obiteljske medicine. Mreža omogućava stalan protok informacija, putem CroDiabNET-a i CroDiabWEB-a, registara za šećernu bolest Republike Hrvatske. Godine 1991., „Hrvatski model” službeno je priznala Svjetska zdravstvena organizacija kao jedinstveni model u Europi. Model se primjenjuje i u Southamptonu u Engleskoj, i u Bangladešu. Obnavljat će se, eventualno, kroz Europsku komisiju za međunarodnu suradnju i razvoj. "Sveučilišna klinika Vuk Vrhovac je primjer duge povijesti razvoja i rasta lokalnog zdravstva, te inovativnosti i entuzijazma koji i male zemlje poput Hrvatske mogu smjestiti na svjetsku scenu i doprinijeti napretku društveno orijentiranog zdravstva" Poznati djelatnici klinike Zdenko Škrabalo Mate Granić Mladen Vranić (suradnik) Željko Metelko Dubravka Šimonović Dario Rahelić Gojka Roglić (suradnik) Suradnja s inozemnim ustanovama Sveučilišna klinika Vuk Vrhovac surađivala je sa sljedećim inozemnim ustanovama: Sveučilište u Torontu (Prof. Mladen Vranić, Dr. Frane Coce; Advances in Exp. Biology, 1979.) Joslin Clinic, Harvard Medical School, Mass. SAD (Dr. Leo Krall; Prof.dr. Zdenko Škrabalo; World Book on Diabetes in Practice, 1982.) Sveučilište u Hamburgu, Njemačka (Prof. Dr. Heinz Frahm; Prof. dr. Zdenko Škrabalo, Diabet. Croat. 1989.) Sveučilište u Stockholmu (Prof. Suad Efendić, prof. dr. Željko Metelko; Diabetol. Croat, 1989.) Sveučilište u Atlanti, Georgia, SAD (Dr. Steven Leichter; Prof. Mate Granić; Diabetol. Croat, 1990.) Sveučilište u Virginiji, Norfolk, Virginia, SAD (Prof. Aaron Vinik; Dr. Ivana Pavlić-Renar; Endocrinology, 1992.) Sveučilište u Oxfordu (Dr. Aschroft; Prof. Boris Ročić; Journal of Clinical Chemistry and Clinical Biochemistry, 1997.) International Diabetes Center, Sveučilište u Minnesoti, Minneapolis, Minnesota, SAD (Prof. Roger Mazze; Prof. dr. Željko Metelko; Staged Diabetes Management, 1992) Svjetska zdravstvena organizacija (Dr. Hillary King; Prof. dr. Željko Metelko; WHO Report) International Diabetes Federation (Prof. Massimo; Massi Benedetti; Prof. dr. Željko Metelko; IDF Bulletin) Međunarodni projekti First National Survey on Diabetes in Malta (WHO Document, 1983.) Organization of Diabetes Health Care in UNRWA – Manual (WHO Document, 1992.) Projekt izrade Europskog IDDM konsezusa (prof. dr. Željko Metelko, 1993. god., Diabetic Medicine, 1993.) Comparison of the prevalence of late complications and associated risk factors in persons with insulin dependent diabetes mellitus in Zagreb (Croatia) and Pittsburg (USA) (Diabetes, 1995.) EUCLID Study Group (The Lancet, 1998.). EuroDiab IDDM Complication Study Group (Diabetic Medicine, 1999.) International Postgraduate course in Diabetology – School of Medicine, University of Zagreb (11 generations, 146 students) Nastavna djelatnost Preddiplomska nastava za studente medicine iz predmeta "Interna propedeutika" i "Interna Medicina" Poslijediplomska nastava iz područja endokrinologije, dijabetesa i metaboličkih bolesti Međunarodni poslijediplomski studij na engleskom jeziku "Diabetology" (dvogodišnji program) – (Zagreb Diabetology School) Trajna medicinska usavršavanja za interniste, farmaceute, medicinske sestre i liječnike opće medicine Stručni sastanci u Sveučilišnoj Klinici Vuk Vrhovac (Dani Dijabetologa, Primarna i sekundarna razina zdravstvene zaštite oboljelih od šećerne bolesti, Uloga Farmaceuta) Nastavne aktivnosti za oboljele: liječenje debljine bihevioralnom metodom dnevna bolnica Projekti pri Ministarstvu znanosti i obrazovanja 045001 – CITOTOKSIČNI MEHANIZMI U ETIOLOGIJI DIJABETESA (Glavni istraživač: dr. Boris Ročić) 045002 – HUMAMA REPRODUKCIJA - BIOLOŠKI MEHANIZMI MUŠKE NEPLODNOSTI (Glavni istraživač: dr. Mirjana Gavella) 045003 – GLIKOLIZACIJE PROTEINA I PATOGENEZA KOMPLIKACIJA DIJABETESA (Glavni istraživač: dr. Mate Granić) 045004 – RAZVOJ WHOQOL UPITNIKA ZA ISPITIVANJE KVALITETE ŽIVLJENJA (Glavni istraživač: dr. Željko Metelko) 045005 – DIJAGNOSTIKA I LIJEČENJE AUTOIMUNOG PREDDIJABETESA (Glavni istraživač: dr. Velimir Profozić) 045006 – IMUNOINTGERVENCIJA U PROKSIMALNOJ DIJABETIČKOJ NEUROPATIJI (Glavni istraživač: dr. Nikica Car) Spajanje klinike 2010. godine Povodom reforme zdravstva 2010. godine, Ministarstvo zdravstva spaja nekoliko zagrebačkih bolnica, uključujući Sveučilišnu kliniku Vuk Vrhovac, radi financijske i operacijske uštede. Udruga pacijenata, liječnici i struka protive se spajanju istaknuvši da se skrb dijabetičara narušava, uključujuči stručni i edukacijski rad, te provođenje Nacionalnog programa osoba sa šečernom bolešću. Također, ističe se ukidanje međunarodnog “brenda” i projekata te ustanove, između ostalog Svjetske dijabetološke škole kao dijela Hrvatskog modela zdravstvene zaštite osoba sa šećernom bolešću. Izvori Vanjske poveznice Stranice Sveučilišne klinike Vuk Vrhovac